Az iTunes bemutatása
Az iTunes segítségével egyszerűen élvezheti kedvenc zenéit, filmjeit, tv-műsorait és egyéb tartalmait PC számítógépén.

Az iTunes egyben az Apple Music szolgáltatás otthona is, amellyel jelentős mértékben kibővítheti zenegyűjteményét. Az Apple Music korlátlan hozzáférést biztosít több mint 70 millió dalhoz és az Ön teljes zenekönyvtárához. Mindez hirdetés- és reklámmentesen áll rendelkezésére közvetlenül az iPhone-ján, iPadjén vagy Mac gépén. Próbálja ki még ma. A szolgáltatást hűségnyilatkozat nélkül kipróbálhatja, és bármikor tetszés szerint lemondhatja.

Az iTunes újdonságai
Ez a frissítés biztonsági fejlesztéseket tartalmaz, és támogatást biztosít új eszközökhöz.

Az iTunes követelményei
Hardver:
•	1 GHz-es, SSE2-támogatással rendelkező Intel vagy AMD processzorral és 512 MB RAM-mal rendelkező számítógép
•	A normál felbontású videók iTunes Store áruházból való lejátszásához Intel Pentium D vagy gyorsabb processzor, 512 MB RAM és DirectX 9.0-kompatibilis videokártya szükséges.
•	A 720p HD-videók, egy iTunes LP vagy az iTunes Extras lejátszásához 2,0 GHz-es Intel Core 2 Duo, illetve gyorsabb processzor, 1 GB RAM, Intel GMA X3000, ATI Radeon X1300 vagy NVIDIA GeForce 6150 vagy jobb videokártya szükséges. 
•	Az 1080p HD-videók lejátszásához 2,4 GHz-es Intel Core 2 Duo, illetve gyorsabb processzor, 2 GB RAM, Intel GMA X4500HD, ATI Radeon HD 2400 vagy NVIDIA GeForce 8300 GS vagy jobb videokártya szükséges.
•	1024 x 768-as vagy nagyobb képernyőfelbontás; az iTunes LP albumok vagy iTunes Extras lejátszásához 1280 x 800-as vagy nagyobb képernyőfelbontás szükséges
•	16 bites hangkártya és hangszórók
•	Az Apple Music, az iTunes Store és az iTunes Extras használatához internetkapcsolat szükséges
•	iTunes-kompatibilis CD- vagy DVD-író hang-CD-k, MP3 CD-k vagy biztonsági mentési CD-k vagy DVD-k készítéséhez. Az Apple Music-katalógus dalai nem írhatók CD-re.
Szoftver:
•	Windows 10
•	A Windows 64 bites kiadásaihoz az iTunes 64 bites telepítője szükséges. További információkért keresse fel a www.itunes.com/download weboldalt.
•	400 MB szabad lemezterület
•	Előfordulhat, hogy más gyártók vizualizálói nem lesznek kompatibilisek az iTunesnak ezzel a verziójával. Kérjük, szerezze be a fejlesztőtől a vizualizáló iTunes 12.1 alkalmazással kompatibilis vagy újabb verzióját.
•	Az Apple Music, az iTunes Store és az iTunes Match elérhetősége országonként változhat.
•	Az Apple Music kipróbálásához regisztráció szükséges, és a kipróbálás csak új tagok számára érhető el. A tagság automatikusan megújul a próbaidőszak után.
Szerzői joggal kapcsolatos megjegyzés
Ez a szoftver anyagok másolására is használható. Az alkalmazás kizárólag olyan anyagok másolására használható, amelyeket nem véd szerzői jog, amelyeknek szerzői jogával Ön rendelkezik, illetve amelyek másolására Ön törvényes engedéllyel rendelkezik. Ha nem biztos benne, hogy Ön jogosult egy adott anyag másolására, forduljon a jogi tanácsadójához.
© 2020 Apple Inc. Minden jog fenntartva. Az Apple, az Apple embléma és az iTunes az Apple Inc. védjegye. Az egyéb nevek az Apple védjegyei vagy bejegyzett védjegyei lehetnek az Egyesült Államokban és máshol. Az Intel az Intel Corp. védjegye az Egyesült Államokban és más országokban. További tudnivalókért tekintse meg a www.apple.com/legal/trademark/appletmlist.html weboldalt.

Frissítve 2020. október 21-én